Glehn
Glehn (varem ka Gelehn) (vene keeles фон Глен) on Reinimaalt Aachenist pärit kaupmehe- ja aadlisuguvõsa. Suguvõsa Eestimaa haru esiisa, Aachenis ja Lübeckis kaupmehena tegutsenud, Heinrich von Glehn tuli Eestimaale 17. sajandi keskel. Suguvõsal oli Venemaa Keisririigi teenistusaadli tiitel. Glehnidele kuulus Eestimaal Jälgimäe mõis (Jelgimeggi), mille nad ostsid 1821. aastal krahv Karl Friedrich von Rehbinderilt ning mis kuulus neile 1919. aasta maareformini. 19. sajandi lõpus rajasid nad Kõrgepea karjamõisa (Hohenhaupt).